CELEX: 32010R0156
Language: ro
Date: 2010-02-24 00:00:00
Title: Regulamentul (UE) nr. 156/2010 al Comisiei din 24 februarie 2010 de stabilire a unui procentaj de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă

25.2.2010   
            
            
               RO
            
            
               Jurnalul Oficial al Uniunii Europene
            
            
               L 48/11
            
         REGULAMENTUL (UE) NR. 156/2010 AL COMISIEI
   din 24 februarie 2010
   de stabilire a unui procentaj de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 7e coroborat cu articolul 9 alineatul (1),
   întrucât:
   
               (1)
            
            
               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul produs în cursul anului de comercializare în surplus față de cota menționată la articolul 56 din același regulament poate fi exportat numai în limitele cantitative fixate de Comisie.
            
         
               (2)
            
            
               Regulamentul (UE) nr. 94/2010 al Comisiei din 3 februarie 2010 de fixare a unei limite cantitative suplimentare pentru exporturile de zahăr peste cotă pentru anul de comercializare 2009/2010 (3) stabilește limita menționată anterior.
            
         
               (3)
            
            
               Cantitățile de zahăr pentru care s-au depus cereri de licențe de export depășesc limita cantitativă stabilită prin Regulamentul (UE) nr. 94/2010. Prin urmare, trebuie să se stabilească un procentaj de acceptare pentru cantitățile pentru care s-au depus cereri între 15 februarie 2010 și 19 februarie 2010. Așadar, se impune respingerea tuturor cererilor de licențe de export pentru zahăr depuse după 22 februarie 2010, precum și suspendarea depunerii cererilor de licențe de export,
            
         ADOPTĂ PREZENTUL REGULAMENT:
   Articolul 1
   (1)   Licențele de export pentru zahăr peste cotă pentru care s-au depus cereri în perioada 15 februarie 2010-19 februarie 2010 se eliberează pentru cantitățile care au făcut obiectul cererilor, la care se aplică un procentaj de acceptare de 38,647912 %.
   (2)   Cererile de licențe de export pentru zahăr peste cotă care au fost depuse în 22, 23, 24, 25 și 26 februarie 2010 se resping.
   (3)   Se suspendă depunerea de cereri de licențe de export pentru zahăr peste cotă pentru perioada 1 martie 2010-30 septembrie 2010.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 2010.
      
         
            Pentru Comisie, pentru președinte
         
         Jean-Luc DEMARTY
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 178, 1.7.2006, p. 24.
   
      (3)  JO L 32, 4.2.2010, p. 2.